கேள்வி: பனப்பாக்கம் அனந்தாச்சார்லு பற்றி தகவல் சொல்.
பதில்: பனப்பாக்கம் அனந்தாச்சார்லு (''Panapakkam Anandacharlu'', 5 ஆகத்து 1843 - 4 சனவரி 1908) என்பவர் ஒரு இந்திய வழக்கறிஞர், விடுதலைப் போராட்ட வீரர், இந்திய தேசிய காங்கிரசு ஆரம்பகால தலைவர்களில் ஒருவர். இவர் 1891 இல் நடைபெற்ற இந்திய தேசிய காங்கிரசின் நாக்பூர் மாநாட்டின் தலைவராக இருந்தார்.
கேள்வி: பனப்பாக்கம் அனந்தாச்சார்லு - ஆரம்ப கால வாழ்க்கை பற்றி விளக்கவும்.
பதில்: அனந்தாச்சார்லு சென்னை மாகாணம் சித்தூர் மாவட்டம் கட்டமஞ்சி என்ற சிற்றூரில் ஒரு பிராமணர் குடும்பத்தில் பிறந்தார். சிறு வயதிலேயே சென்னை குடிபெயர்ந்த இவர், கயாலி வெங்கடபதி என்ற முன்னணி மதறாஸ் வழக்கறிஞரிடம் பயிற்சி பெற்றார். 1869 இல் மதறாஸ் உயர் நீதிமன்ற வழக்கறிஞராக பதிவு செய்து கொண்டு வழக்கறிஞர் பணியைத் தொடங்கினார்.
கேள்வி: பனப்பாக்கம் அனந்தாச்சார்லு - அரசியல் வாழ்க்கை குறித்து விரிவாக சொல்லுங்கள்.
பதில்: அனந்தாச்சார்லுவுக்கு ஆரம்பத்திலிருந்தே அரசியலிலும் பத்திரிகைத் துறையிலும் ஆர்வம் இருந்தது. ''நேட்டிவ் பப்ளிக் ஒபினியன்'' மற்றும் ''மதராசி'' போன்ற இதழ்களில் தொடர்ந்து எழுதிவந்தார். 1878 ஆம் ஆண்டில், ''[[தி இந்து]வைத்]'' தொடங்குவதில் ஜி. சுப்பிரமணிய ஐயர், சேலம் சி. விஜயராகவாச்சாரியார் ஆகியோருக்கு உதவினார், மேலும் அதில் அவ்வப்போது எழுதி வந்தார். இவர் 1884 இல் திருவல்லிக்கேணி இலக்கிய சங்கத்தையும் (அதன் தலைவராகவும் தேர்ந்தெடுக்கப்பட்டார்), மதறாஸ் மகாஜன சபையையும் நிறுவினார். 1885 இல் பம்பாயில் நடைபெற்ற இந்திய தேசிய காங்கிரசின் முதல் அமர்வில் கலந்துகொண்ட 72 பிரதிநிதிகளில் இவரும் ஒருவர். இவர் 1891 இல் இந்திய தேசிய காங்கிரசு நாக்பூர் மாநாட்டில் கலந்துகொண்டார், அதில் இவர் தலைவராக தேர்ந்தெடுக்கப்பட்டார். 1906ல் காங்கிரசு பிளவுபட்டபோது இவர் மிதவாதிகளின் பக்கம் இருந்தார். இருப்பினும், பிரிந்த சில காலத்திலேயே இவர் இறந்தார்.